Veholta hyvä alkuvuosi vaikka liikevaihto laski | Autotoday
Koti Autokauppa Veholta hyvä alkuvuosi vaikka liikevaihto laski
Vehon alkuvuosi sujui myönteisesti, kun huomioidaan autoalan haastava markkinatilanne etenkin Suomen henkilöautoliiketoiminnassa.
Vuoden 2019 ensimmäisen neljän kuukauden liikevaihto oli 389 miljoonaa euroa. Viime vuonna raportoituun liikevaihtoon nähden alkuvuoden liikevaihto laski hieman, mutta muutoksen taustalla on myös yrityskauppoja: Veho on luopunut alkuvuoden aikana Espoon Ford- sekä Tampereen Citroën-, Peugeot- ja Honda -liiketoiminnoista.
Vehon liikevoitto oli 8,8 miljoonaa euroa eli 2,3 prosenttia liikevaihdosta.
– Alkuvuotta on leimannut haastava markkinatilanne ja toimialan keskittymiskehitys. Moni toimija keskittyy entistä vahvemmin yhteen tai muutamaan merkkiin. Vehon osalta alkuvuonna painopiste on ollut strategian toimeenpanossa, jonka mukaisesti keskitymme yhteistyöhön Mercedes-Benzin kanssa. Samalla olemme uudistaneet organisaatiorakennettamme, jotta pystymme paremmin palvelemaan yritys- ja kuluttaja-asiakkaitamme, toteaa Vehon toimitusjohtaja Juha Ruotsalainen.
Vehon 2019 1-4
Liikevaihto oli 389,3 miljoonaa euroa (406,3 miljoonaa euroa)
Liikevoitto oli 8,8 miljoonaa euroa (11,5), liikevoitto 2,3 % (2,8 %)
Sijoitetun pääoman tuotto 14,4 % (15,3 %)
Edellinen artikkeliAutokeskus Airport toimii melkein kokonaan aurinkosähköllä
Seuraava artikkeliHauskanpitoa Juhannuksena